VENDIM
Nr. 151, datë 1.4.2022

PËR NJË NDRYSHIM NË VENDIMIN E KOMISIONIT KOMBËTAR RREGULLATOR NR. 319, DATË 20.8.2021,  “PËR LICENCIMIN E SHA UJËSJELLËS HAS”
Në mbështetje të neneve 13, 14, 16 dhe 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102), VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” (VKM nr. 958), si dhe vendimit të Komisionit Kombëtar Rregullator nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike, që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, e ndryshuar (Rregullore e Licencimit), 

KOMISIONI KOMBËTAR RREGULLATOR,

në mbledhjen e datës 1.4.2022, pasi shqyrtoi çështjen me objekt “Mbi miratimin e  vendimit ‘Për një ndryshim në vendimin e Komisionit Kombëtar nr. 319, datë 20.8.2021,  ‘Për licencimin e sh.a. Ujësjellës Has”,
 
VËREN SE:

1. Shoqëria Ujësjellës Has  (U Has), me shkresën nr. 15 prot., datë 8.3.2022 , me lëndë “Shkresë përcjellëse”, ka paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU) kërkesën për rinovim të licencës për efekt të ndryshimit të drejtuesin ligjor të shoqëruar me dokumentacionin, sipas përcaktimeve të parashikuara në VKM-në nr. 958 dhe Rregullores së Licencimit.
2. Komisioni Kombëtar Rregullator (KKRR) e gjeti paraqitjen e kërkesës së U Has për rinovim licence, për efekt të ndryshimit të drejtuesit ligjor, në konformitet me kriteret dhe procedurën e parashikuar në VKM-në nr. 958 dhe Rregulloren e Licencimit.
3. KKRR-ja ka licencuar shoqërinë U Has, me vendimin nr. 319, datë 20.8.2021, “Për licencimin e sh.a Ujësjellës Has, me një afat 4-vjeçar, ku shoqëria autorizohet të ofrojë shërbimin e grumbullimit dhe shpërndarjes së ujit për konsum publik.
4. Drejtuesi ligjor i shoqërisë U Has sh.a. z. Ferit Mazrreku, ka përfunduar studimet e larta në Biokimi, Bachelor në vitin 2013 dhe Master në vitin 2021.
5. ERRU-ja, në vlerësimin e kërkesës për ndryshimin e licencës për efekt të ndryshimit të drejtuesit ligjor ka marrë në konsideratë përmbushjen nga ana e U Has sh.a. të kërkesave të ligjit nr. 8102, të VKM-së nr. 958 dhe Rregullores së Licencimit, në mënyrë të veçantë sa i takon garantimit që i licencuari të veprojë në përputhje me kushtet e licencës së tij dhe të mbrojë interesat e konsumatorëve, në lidhje me cilësinë, eficiencën, vazhdueshmërinë dhe garancinë e shërbimit.
Për gjithë sa më sipër, Komisioni Kombëtar Rregullator, pasi arriti në përfundimin se aplikimi i U Has është i bazuar ligjërisht dhe plotëson kërkesat ligjore të parashikuara në kuadrin rregullator në fuqi,

VENDOSI:

1. Në pikën 1 të vendimit të KKRR-së nr. nr. 319, datë 20.8.2021,  “Për licencimin e sh.a. Ujësjellës Has”, bëhen këto ndryshime: 
[bookmark: _GoBack]“Drejtues ligjor: z. Ferit Mazrreku.”.
Ky vendim hyn në fuqi menjëherë.
Ky vendim publikohet në Fletoren Zyrtare.

KRYETAR
Ndriçim Shani
